РЕПУБЛИКА СРБИЈA

НАРОДНА СКУПШТИНА

01 Број 06-2/265-19

19. октобар 2019. године

Б е о г р а д

**З А П И С Н И К**

**ДВАДЕСЕТ СЕДМЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 19. ОКТОБРА 2019. ГОДИНЕ**

Седница је почела у 16 часова и 30 минута.

Седници је председавала Маја Гојковић, председник Народне скупштине Републике Србије.

Председник је обавестила да је посебну седницу сазвала да би се Народној скупштини обратиo председник Владе Руске Федерације, Његова Екселенција господин Дмитриј Медведев.

Након што је, у име народних посланика и у своје име, поздравила Његову Екселенцију, господина Дмитрија Медведева, уважене чланове делегације Владе Руске Федерације, као и представнике дипломатског кора у Републици Србији, замолила је Његову Екселенцију господина Дмитрија Медведева, председника Владе Руске Федерације, да се обрати Народној скупштини.

По завршеном обраћању, председник Народне скупштине се захвалила Његовој Екселенцији господину Дмитрију Медведеву, председнику Владе Руске Федерације на обраћању Народној скупштини, а затим је закључила Двадесет седму посебну седницу Народне скупштине Републике Србије у Једанаестом сазиву.

Седница је закључена у 17,00 часова.

ГЕНЕРАЛНИ СЕКРЕТАР ПРЕДСЕДНИК

Срђан Смиљанић Маја Гојковић